Sklep Splošnega sodišča (sedmi senat) z dne 18. junija 2012 – Transports Schiocchet – Excursions proti Svetu in Komisiji
(Zadeva T-203/11)
„Nepogodbena odgovornost – Storitve avtobusnih prevozov med državami članicami – Uredba (EGS) št. 684/92 – Dovolj resna kršitev pravnega pravila, ki posameznikom podeljuje pravice – Neobstoj – Tožba, ki je očitno brez pravne podlage“
1.                     Nepogodbena odgovornost – Pogoji – Nezakonitost – Škoda – Vzročna zveza – Neizpolnitev enega od pogojev – Zavrnitev odškodninske
tožbe v celoti (člen 340, drugi odstavek, PDEU) (Glej točko 27.)
2.                     Nepogodbena odgovornost – Pogoji – Zakonodajni akt, ki zahteva ekonomskopolitične odločitve – Dovolj resna kršitev višjega
pravnega pravila, ki posameznikom podeljuje pravice – Zahteva očitnega in resnega neupoštevanja mej široke diskrecijske pravice
zakonodajalca Unije (člen 340, drugi odstavek, PDEU) (Glej točko 28.)
3.                     Nepogodbena odgovornost – Pogoji – Opustitve institucij Unije – Nujnost obstoja kršitve pravne obveznosti delovanja (člen 340,
drugi odstavek, PDEU) (Glej točke od 37 do 40.)
4.                     Nepogodbena odgovornost – Pogoji – Zakonodajni akt, ki zahteva ekonomskopolitične odločitve – Dovolj resna kršitev višjega
pravnega pravila, ki posameznikom podeljuje pravice – Zahteva očitnega in resnega neupoštevanja mej široke diskrecijske pravice
zakonodajalca Unije – Prepozna predložitev zakonodajnega predloga na zadevnem področju s strani Komisije – Neobstoj odgovornosti
(člen 340, drugi odstavek, PDEU) (Glej točki 41 in 42.)
Predmet
Zahtevek za povračilo škode, ki je tožeči stranki domnevno nastala zaradi uporabe sistema iz Uredbe Sveta (EGS) št. 684/92
z dne 16. marca 1992 o skupnih pravilih za mednarodni avtobusni prevoz potnikov (UL, posebna izdaja v slovenščini, poglavje 6,
zvezek 1, str. 306).
Izrek
1.
Tožba se kot očitno in pravno povsem neutemeljena zavrne.
2.
Transports Schiocchet – Excursions se naloži plačilo stroškov.